CELEX: 62008TN0565
Language: sk
Date: 2008-12-17 00:00:00
Title: Vec T-565/08: Žaloba podaná 17. decembra 2008 – Corsica Ferries France/Komisia

7.3.2009   
            
            
               SK
            
            
               Úradný vestník Európskej únie
            
            
               C 55/38
            
         Žaloba podaná 17. decembra 2008 – Corsica Ferries France/Komisia
   (Vec T-565/08)
   (2009/C 55/68)
   Jazyk konania: francúzština
   Účastníci konania
   
      Žalobkyňa: Corsica Ferries France SAS (Bastia, Francúzsko) (v zastúpení: S. Rodrigues a C. Bernard-Glanz, advokáti)
   
      Žalovaná: Komisia európskych spoločenstiev
   Návrhy žalobkyne
   
               —
            
            
               vyhlásiť túto žalobu za prípustnú,
            
         
               —
            
            
               zrušiť rozhodnutie Komisie z 8. júla 2008 týkajúce sa pomoci na reštrukturalizáciu, ktorú Francúzsko zamýšľa poskytnúť v prospech Société Nationale Maritime Corse-Méditerranée (SNCM),
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa navrhuje zrušenie rozhodnutia Komisie K(2008) 3182 v konečnom znení z 8. júla 2008, ktorým Komisia potvrdila, že:
   
               —
            
            
               kompenzácia vo výške 53,48 milióna eur vyplatená Francúzskou republikou v prospech Société Nationale Maritime Corse-Méditerranée (ďalej len „SNCM“) na základe povinností verejnej služby predstavuje protiprávnu štátnu pomoc, ktorá je ale zlučiteľná so spoločným trhom,
            
         
               —
            
            
               záporná predajná cena SNCM vo výške 158 miliónov eur, prevzatie sociálnych opatrení voči zamestnancom vo výške 38,5 milióna eur spoločnosťou Compagnie Générale Maritime et Financière (ďalej len „CGMF“) a s tým spojené zvýšenie základného imania SNCM vykonané spoločnosťou CGMF vo výške 8,75 milióna eur nepredstavujú štátnu pomoc a
            
         
               —
            
            
               pomoc na reštrukturalizáciu vo výške 15,81 milióna eur, ktorú Francúzska republika poskytla v prospech SNCM, predstavuje protiprávnu štátnu pomoc, ktorá je ale zlučiteľná so spoločným trhom.
            
         Žalobkyňa uvádza na podporu svojej žaloby dva dôvody, ktoré sú založené:
   
               —
            
            
               na nedostatočnom odôvodnení, ako aj na porušení práva žalobkyne na obranu a práva na účinné súdne preskúmanie, pretože v napadnutom rozhodnutí bolo príliš veľa dôležitých údajov a informácií zamlčaných a žalobkyňa tým bola zbavená možnosti pochopiť obsah, odôvodnenie a dosah rozhodnutia,
            
         
               —
            
            
               na porušení článkov 87 ES a 88 ES a ich vykonávacích pravidiel, predovšetkým usmernení Spoločenstva pre štátnu pomoc na záchranu a reštrukturalizáciu podnikov v ťažkostiach, vyplývajúcom z chybného alebo neúplného posúdenia kapitálového vkladu vo výške 53,48 milióna eur ako kompenzácie za povinnosti verejnej služby, postúpenia SNCM za zápornú predajnú cenu vo výške 158 miliónov eur, kapitálového vkladu CGMF vo výške 8,75 milióna eur, sociálnych opatrení vo výške 38,5 miliónov eur a zostávajúcej sumy 22,5 milióna eur, ktorá bola oznámená ako pomoc na reštrukturalizáciu.